Den rå tone i debatten efter giraf-parteringen i København er kommet som et chok i Aalborg Zoo: - Det er overvældende med den raktion, og når det kommer til trusler og så videre, så virker det som om folk har tabt jordforbindelsen, siger chefzoolog i Aalborg Zoo Jens Sigsgård til TV2/Nord. I Aalborg gør de et stort nummer ud af at bevare jordforbindelsen - og ikke romantisere forholdet til det enkelte dyr. Faktisk foretog Aalborg Zoo sig det samme som København for tre år siden: parterede en ung giraf-han. Også en leopard har været under kniven foran publikum. Og den praksis bliver der ikke ændret på. - København gør jo det de skal, og det vi alle sammen skal gøre som zoologiske haver. Vi støtter hinanden og bakker hinanden op omkring det her, for vi skal ikke ændre på den måde vi arbejder på, afslutter han.

Referat:
Dødstrusler og hidsig debat på de sociale medier både i Danmark og i udlandet. Det er resultatet efter København Zoo søndag parterede en giraf foran publikum. I Aalborg Zoo er de rystede over reaktionerne. Døden er nemlig en naturlig og vigtig del af dagligdagen i en zoo, og i Aalborg bliver publikum ikke sparet for livets realiteter.[size=2]
[/size]